《次韵许大初见赠二首》
元代·方回

风灯雪屋话艰难，各喜诗成咳唾间。
早幸渊骞同阙里，终当园季隐商山。
草玄执戟空投阁，枕曲参军善闭关。
只恐傍人足嘲讶，如泥烂醉不知还。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。